Diari Oficial de la Generalitat Valenciana


Sumari del DOGV 386, del 02-06-1986 (1986/806361)

ORDRE de 6 de maig de 1986, de la Conselleria d'Economia i Hisenda , per la qual s'acorda l'adquisició per la Generalitat Valenciana de dos immobles situats a València, carrer Forn dels Apostols, núms. 3 i 5.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   386

Data del DOGV
:   02-06-1986

Secció del DOGV
:   ALTRES DISPOSICIONS

Número del document
:   1986/806361


Data del document
:   06-05-1986

Organisme emissor
:   Conselleria d'Economia i Hisenda

Tipus de document
:   Ordre

Ordre de 6 de maig de 1986, de la Conselleria d'Economia i Hisenda, per la qual s'acorda l'adquisició per la Generalitat Valenciana de dos immobles situats a València, carrer Forn dels Apòstols, núms. 3 i 5.  
La creació de la Conselleria d'Administració Pública i l'aprovació del Reglament orgànic i funcional, ha ocasionat la creació de noves Direccions Generals i de nous Serveis en les Direccions Generals actuals.   
Aquesta Conselleria té necessitat de locals propers a la seua seu a València, carrer Miquelet, núm. 5, on desplegar les seues activitats administratives. Per tal d'aconseguir la màxima eficàcia, hom ha d'evitar la dispersió del personal, cosa que s'aconseguiria mitjançant l'adquisició d'un local que confronte amb el que actualment ocupa l'esmentada Conselleria.   
Tot això aconsella l'adquisició per la Generalitat Valenciana de dos immobles situats a València, carrer Forn dels Apòstols, núms. 3 i 5, per considerar que reuneixen les característiques necessàries per al seu funcionament.   
Per tant, segons que disposa l'article 9.1 del Decret 46/1983 de 18 d'abril, pel qual s'aproven les normes provisionals per a l'administració, defensa i conservació del Patrimoni de la Generalitat Valenciana, en relació amb els articles 55 de la Llei de Patrimoni de l'Estat i 106 del seu Reglament, amb la prèvia valoració tècnica adient i informes del Servei de Patrimoni i de la Intervenció General.   
ORDENE:  
Article 1r  
Hom acorda l'adquisició mitjançant la contractació directa a títol onerós i segons compra-venda, dels immobles següents:   
Un edifici situat en aquesta ciutat, carrer Forn dels Apòstols, senyalat amb el número tres de l'illa tres-cents seixanta-vuit.   
Té una extensió superficial, aclarida recentment, de dos-cents dotze metres quadrats, que no constaven abans en el títol. Formal de dos plantes baixes i quatre pisos alts, els tres primers amb un habitatge en cadascun i el darrer destinat a habitatge de la portera i porxos i la resta d'aquest darrer -i no sobre ell com per error diu el títol- destinat a terrassa general. Confronta el tot, per l'esquerra eixint-ne, amb la finca que tot seguit hom descriu, abans de Manuel Montón; darrere, carrer del Sant Calze, abans cosa del Marqués de Mascarell, carrer Travessa del Miquelet en mig; i per dreta, cosa de Pasqual Calatayud i altres.   
Una cosa en estat ruïnós en què antigament hi estava el forn anomenat dels Apòstols, avui sense ell, situada en aquesta ciutat de València, districte del Mercat, carrer Forn dels Apòstols, senyalat amb el número cinc, de 'lila tres-cents setanta-vuit.   
Consta de pis baix amb escala interior que dóna accés a tres pisos alts i terrassa, medida recentment, de cinquanta metres quadrats en la planta baixa i trenta-quatre metres quadrats en cadascuna de les altes, l'àrea superficial de la qual segons el títol era en la planta baixa i últim pis de vuitanta-cinc metres quadrats i en la resta de l'edifici de setanta-un metres i setanta decímetres quadrats. Confronta, per la dreta eixint-ne, amb la finca precedent, abans hereus d'Alfred Fernández; per esquerra, carrer del Sant Calze, abans Travessa del Miquelet, amb la qual forma cantonada la cosa esmentada; i per esquena, la finca anterior, abans hereus d'Alfredo Fernández.   
Aquests immobles són propietat actualment del Sr. Josep Maria Raga Masià, Sra. Maria del Remei, Sr. Jesús Vicent i Sra. Maria del Carme Raga Marí, inscrits en el Registre de la Propietat de València número set, als toms 120 i 471, llibres 7 i 20 de la Secció del Mercat, folis si i 146, finques 450 i 1397, inscripcions 8ª i 3ª, respectivament.  
Article 2n  
Els esmentats immobles, es troben lliures de càrregues, gravàmens i llogaters.   
La compra, que necessàriament es formalitzarà en escriptura pública, s'efectuarà per un preu de vint-i-set milions dues-centes mil pessetes (80.763.039 pts).   
Les despeses i imposts que deriven de l'esmentada compra, s'abonaran per les parts, segons Llei.   
Article 3r  
Pel Servei de Patrimoni de la Tresoreria General es realitzaran els tràmits necessaris per fer efectiu el que disposa aquesta Ordre.   
València, 6 de maig de 1986.   
El Conseller d'Economia i Hisenda,  
ANTONI BIRLANGA I CASANOVA